DA Den Europæiske Unions Tidende C 231/35

Regionsudvalgets udtalelse om Forslag til Rådets forordning om oprettelse af Samhørighedsfonden

(2005/C 231/03)

REGIONSUDVALGET HAR —

under henvisning til Forslag til Rådets forordning om oprettelse af Samhørighedsfonden (KOM (2004) 494 endelig — 2004/0166 (AVC)),

under henvisning til Kommissionens beslutning af 15. juli 2004 om i henhold til EF-traktatens artikel 265, stk. 1, at anmode om Regionsudvalgets udtalelse,

under henvisning til sin formands beslutning af 26. maj 2004 om at henvise det forberedende arbejde til Underudvalget for Territorial Samhørighed,

under henvisning til Rådets forordning (EF) nr. 1164/94 om oprettelse af Samhørighedsfonden, senere suppleret med forordning (EF) nr. 1264/99 og forordning (EF) nr. 1265/99,

under henvisning til Kommissionens andre forslag til forordning om hhv. Generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden, KOM(2004) 492 endelig -2004/0163 (AVC), samt Den Europæiske Fond for Regionaludvikling (EFRU), KOM(2004) 495 endelig — 2004/0167 (COD),

under henvisning til sin udtalelse om Kommissionens tredje rapport om økonomisk og social samhørighed (CdR 120/2004 fin) (1),

under henvisning til sin perspektivrapport om nye styreformer og forenkling af strukturfondene efter 2006, CdR 389/2002 fin (2),

under henvisning til forslag til udtalelse (CdR 234/2004 rev. 2), der blev vedtaget af Underudvalget for Territorial Samhørighed den 4. februar 2005 med Antonio Paiva, formand for kommunalbestyrelsen i Tomar (PT/PPE), som ordfører —

på sin 59. plenarforsamling den 13.-14. april 2005 (mødet den 13. april) VEDTAGET FØLGENDE UDTALELSE:

1. Regionsudvalgets synspunkter

REGIONSUDVALGET

1.1. bifalder Kommissionens rammeforslag om strukturfondsforordningerne for perioden 2007-2013,

1.2. er på baggrund af EU's udvidelse til 25 medlemsstater og senere til 27 overbevist om, at Kommissionens budgetforslag om at afsætte 0,41 % af bruttonationalindkomsten (der stiger til 0,46 %, når støtte til landdistriktsudvikling og fiskeri medregnes) og øremærke 336,3 mia. EUR til finansiering af de tre målsætninger (78 % til »konvergens«-målet, 18 % til målet om »regional konkurrenceevne og beskæftigelse« og 4 % til »territorialt samarbejde«) er et minimumskompromis for den fremtidige samhørighedspolitik,

1.3. er glad for, at anvendelsesområdet for støtten fra Samhørighedsfonden omfatter projekter, der indebærer miljøfordele, såsom bedre energiudnyttelse og vedvarende energi, og at det på transportområdet — foruden de transeuropæiske net — omfatter jernbaner, indre vandveje og søruter, multimodal transport og interoperabilitet, begrænsning af vej- og lufttransport, renere bytrafik og kollektive transportmidler,

1.4. hilser det velkommen, at Samhørighedsfonden yder støtte til medlemsstater med en bruttonationalindkomst (BNI), der ligger under 90 % af EU-gennemsnittet; der bør findes en politisk løsning for de medlemsstater, der ikke længere er støtteberettigede som følge af udvidelsen,

1.5. mener, at medlemsstater, der modtager støtte fra Samhørighedsfonden, ikke bør straffes med suspension af denne støtte, hvis de i henhold til EF-traktatens artikel 104, stk. 6, har et uforholdsmæssigt stort offentligt underskud,

1.6. har tillid til, at Kommissionen gør det klart, om den eventuelle suspension kun vedrører nye projekter, der skal godkendes efter den 1. januar i året efter beslutningen,

1.7. er overbevist om, at Kommissionen bliver nødt til at gennemgå fordelene og ulemperne ved at have samme generelle forordninger for såvel EFRU og ESF som for Samhørighedsfonden. Der kastes ikke lys over dette spørgsmål i Kommissionens begrundelse for forslaget. Regionsudvalget mener, at der bør foretages en cost-benefit-analyse af denne ændring af samhørighedsfondsforordningen,

1.8. har tillid til, at Kommissionen kan begrunde skiftet fra analyse af enkeltprojekter (jf. forordning (EF) nr. 1164/94 om den nuværende Samhørighedsfond, artikel 1, stk. 3) til fordel for programanalyse af forslagene fra de medlemsstater, der modtager støtte fra Samhørighedsfonden (jf. KOM(2004) 492 endelig om generelle bestemmelser for strukturfondene, Begrundelse, punkt 5.2, sidste afsnit). Denne fremgangsmåde er helt forskellig fra den hidtil anvendte. Kommissionen bør retfærdiggøre denne ændring på grundlag af resultatet af en evaluering af den nuværende Samhørighedsfond.

2. Regionsudvalgets henstillinger

Henstilling 1

Ny betragtning (5)

Kommissionens forslag Regionsudvalgets ændringsforslag Samhørighedsfonden skal også tage hensyn til de sociale aspekter af bæredygtig udvikling og bidrage til social integration, bl.a. ved at sikre tilgængelighed og fjernelse af hindringer for handicappede med henblik på at bekæmpe forskelsbehandling af handicappede i overensstemmelse med EF-traktatens artikel 13.

Begrundelse

Strukturfondene, og især Samhørighedsfonden, er et vigtigt middel til at reducere og afhjælpe social udstødelse af sårbare grupper, f.eks. ved at fjerne barrierer for handicappede på alle livets områder og konkret ved at fremme indretning af et fysisk miljø, der er tilgængeligt for handicappede, både når det gælder informations- og kommunikationsteknologi, transport og byggeri.

Henstilling 2

Artikel 2, punkt 1

Støttens anvendelsesområde

Kommissionens forslag Regionsudvalgets ændringsforslag transeuropæiske transportnet, navnlig prioriterede projekter af fælles interesse, jf. beslutning (EF) nr. 1692/96/EF transeuropæiske transportnet, navnlig prioriterede projekter af fælles interesse, jf. beslutning (EF) nr. 1692/96/EF, samt deres respektive forbindelsesled, nemlig havne og lufthavne

Begrundelse

Navnlig regionerne i EU's yderste periferi har brug for disse forbindelsesled for at reducere isolationen fra det europæiske kontinent og give adgang til det transeuropæiske net.

Henstilling 3

Artikel 3, punkt 1

Udgifters støtteberettigelse

Kommissionens forslag Regionsudvalgets ændringsforslag Følgende udgifter er ikke berettigede til støtte fra fonden: 1) moms 2) renter af gæld 3) køb af jord for et beløb, der udgør mere end 10 % af de samlede støtteberettigede udgifter til den pågældende foranstaltning 4) lokaler 5) afvikling af atomkraftværker. Følgende udgifter er ikke berettigede til støtte fra fonden: 1) moms 2) renter af gæld 3) køb af jord for et beløb, der udgør mere end 10 % af de samlede støtteberettigede udgifter til den pågældende foranstaltning 4) lokaler 5) afvikling af atomkraftværker.

Begrundelse

I henhold til den nuværende Samhørighedsfond er momsudgifter støtteberettigede, og der er ingen grund til at indføre strengere regler end de nugældende.

Henstilling 4

Artikel 4

Betinget støtte

Kommissionens forslag Regionsudvalgets ændringsforslag 1. Støtten fra fonden er betinget af følgende regler. 2. Hvis Rådet: a) i overensstemmelse med artikel 104, stk. 6, i EF-traktaten har fastslået, at der foreligger et uforholdsmæssigt stort underskud i en medlemsstat og b) i overensstemmelse med artikel 104, stk. 8, i EF-traktaten har konstateret, at en medlemsstat, efter henstilling fra Rådet, jf. artikel 104, stk. 7, i EF-traktaten, ikke har fulgt op med virkningsfulde foranstaltninger, eller at disse foranstaltninger har vist sig at være utilstrækkelige, kan det beslutte at suspendere hele eller dele af støtten fra fonden til den pågældende medlemsstat med virkning fra den 1. januar det følgende år. Beslutningen om suspension gælder forpligtelserne. 1. Støtten fra fonden er betinget af følgende regler. 2. Hvis Rådet: a) i overensstemmelse med artikel 104, stk. 6, i EF-traktaten har fastslået, at der foreligger et uforholdsmæssigt stort underskud i en medlemsstat og b) i overensstemmelse med artikel 104, stk. 8, i EF-traktaten har konstateret, at en medlemsstat, efter henstilling fra Rådet, jf. artikel 104, stk. 7, i EF-traktaten, ikke har fulgt op med virkningsfulde foranstaltninger, eller at disse foranstaltninger har vist sig at være utilstrækkelige, kan det beslutte at suspendere hele eller dele af støtten fra fonden til den pågældende medlemsstat med virkning fra den 1. januar det følgende år. Beslutningen om suspension gælder forpligtelserne. 3. Rådet beslutter at ophæve suspensionen af støtten fra fonden, hvis det konstaterer, at den pågældende medlemsstat har truffet afhjælpende foranstaltninger. Kommissionen træffer de nødvendige foranstaltninger til, at de suspenderede forpligtelser genopføres på budgettet. 4. Rådet træffer de beslutninger, der er omhandlet i stk. 2 og 3, med kvalificeret flertal på forslag af Kommissionen. 3. Rådet beslutter at ophæve suspensionen af støtten fra fonden, hvis det konstaterer, at den pågældende medlemsstat har truffet afhjælpende foranstaltninger. Kommissionen træffer de nødvendige foranstaltninger til, at de suspenderede forpligtelser genopføres på budgettet. 4. Rådet træffer de beslutninger, der er omhandlet i stk. 2 og 3, med kvalificeret flertal på forslag af Kommissionen. Berettiget til støtte fra Samhørighedsfonden er medlemsstater, hvis bruttonationalindkomst (BNI) målt i købekraftpariteter og beregnet på grundlag af EU-tal for de sidste tre år (...) ligger under 90% af EU-gennemsnittet.

Begrundelse

Artikel 4 bør erstattes af en ny tekst, der nævner, hvilke medlemsstater der er berettiget til at modtage støtte fra Samhørighedsfonden.

Hvis Kommissionens forslag til artikel 4 fastholdes uændret, vil de støttemodtagende lande blive ramt to gange. En af »straffene« svarer til den, der anvendes over for enhver anden medlemsstat, der har et uforholdsmæssigt stor offentligt underskud. Den anden »straf« er, at samhørighedsfondsstøtten til den berørte medlemsstat suspenderes.

Selvom det er forståeligt, at samhørighedslandene skal opfylde betingelserne om økonomisk konvergens, vil suspension af fondsstøtten sætte en medlemsstat, der allerede har en BNI, der ligger under EU-gennemsnittet, i en endnu vanskeligere situation.

Det er endvidere uklart, om suspensionen også gælder for nye projekter, der godkendes efter den 1. januar i året efter, at beslutningen er truffet, og hvad der sker med de projekter, der er blevet godkendt før den dato.

Bruxelles, den 13. april 2005 Peter STRAUB Formand for Regionsudvalget

(1) EUT C 318 af 22.12.2004, s. 1.

(2) EUT C 256, 2003, s. 1.